als_Latn dik_Latn sag_Latn
Në moshën 42-vjeçare, Sofia Vergara ka një trup për të cilin vajza sa gjysma e moshës së saj do të vrisnin. Bukuroshja kolumbiane e Modern Family pozoi për numrin e nëntorit të revistës 'Shape'.
"Nuk më ka pëlqyer kurrë të stërvitem. Kam qënë gjithmonë e kënaqur me atë që kisha. Si çdo grua ankohesha dhe unë që kofshët e mia ishin shumë të mëdha ose për diçka tjetër, por ndihesha rehat me format e mia. Njerëzit prisnin që unë ti kisha."
Kur mbushi 40 vjeç në vitin 2012, ajo e pa që trupi i saj po ndryshonte dhe vendosi të bëjë diçka që ta marrë nën kontroll situatën: "Mbusha 40 dhe fillova të shoh zbutje gjithandej në trup. Lexova shumë për metabolizmin dhe se si ai bie kur plakesh. E dija që duhet të bëja diçka dhe kështu veprova."
Aktorja tha se u frymëzua nga kolegja e saj në komedinë 'Modern Family', Julie Bowen, e cila shkon për vrap çdo mëngjes para punës.
"Unë do gjej çdo justifikim të mundshëm për të mos u stëtvitur. E diel? Jo se është dita e Zotit" qesh Sofia. Por, aktorja ndihet mirë me trupin e saj dhe pendohet që nuk ka filluar të stërvitet më herët. Për Sofian ngelen të parezistueshme ëmbëlsirat dhe madje po mendon të provojë hipnozën, që të mos mendojë më për to.
Lidhur me marrëdhënien me Joe Mangianello-n, ajo thotë se është arguetuese dhe ende në fillimet e saj.
"Dua një person të sjellshëm e që më bën të qesh, me gjithë cilësitë që çdo grua dëshiron: të ketë dëshirë për të ecur para dhe të jetë i suksesshëm; një person që kujdeset për ju, ju bën të ndiheni e dëshiruar dhe e mbrojtur. Të gjitha e duam një të tillë, apo jo?"
Burimi: Daily Mail
als_Latn als_Latn als_Latn als_Latn als_Latn als_Latn als_Latn als_Latn